ՄԵՂՐԻ ՀԱՄԱՅՆՔԻ ՂԵԿԱՎԱՐ ՄԽԻԹԱՐ ԶԱՔԱՐՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀՈՒՆԻՍԻ 1-Ի՝ ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ.

Շնորհավոր ձեր տոնը, սիրելի՛ փոքրիկներ:

Ջերմորեն շնորհավորում ենք ձեզ, ամենալուսավոր տոներից մեկի՝ Երեխաների պաշտպանության միջազգային օրվա առթիվ:

Երեխաներն են մեր ապագան, մեր վաղն ու մեր հայրենիքի հզորացման երաշխավորը: Ուստի մեզանից յուրաքանչյուրիս պարտքն է ստեղծել առավել բարեկեցիկ պայմաններ նրանց լուսավոր ու անհոգ մանկության համար: Մեր նպատակն է անել հնարավորը, որպեսզի երեխաների մանկությունն անցնի խաղաղ ու զարգացող հայրենիքում, ավելի բարեկեցիկ համայնքում:

Երեխաների պաշտպանությունը, նրանց առողջության, կրթության ու դաստիարակության հարցերը բոլոր ժամանակներում եղել և շարունակում են մեզ համար մնալ առաջնահերթությունների շարքում:

Սիրելի՛ երեխաներ,

կրկին շնորհավորելով այս պայծառ տոնի առթիվ ցանկանում եմ բոլոր երեխաներին անհոգ ու լուսավոր մանկություն, խաղաղ երկինք ու անսպառ ժպիտներ: